CELEX: 62014CN0177
Language: et
Date: 2014-04-10 00:00:00
Title: Kohtuasi C-177/14: Eelotsusetaotlus, mille on esitanud Sala Tercera de lo Contencioso-Administrativo del Tribunal Supremo (Hispaania) 10. aprillil 2014 – María José Regojo Dans versus Consejo del Estado

4.8.2014   
            
            
               ET
            
            
               Euroopa Liidu Teataja
            
            
               C 253/16
            
         Eelotsusetaotlus, mille on esitanud Sala Tercera de lo Contencioso-Administrativo del Tribunal Supremo (Hispaania) 10. aprillil 2014 – María José Regojo Dans versus Consejo del Estado
   (Kohtuasi C-177/14)
   2014/C 253/20
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebaja: María José Regojo Dans
   
      Vastustaja: Consejo del Estado
   
      Eelotsuse küsimused
   
   
               1.
            
            
               Kas „abiteenistujad”, keda praegu reguleerib 12. aprilli 2007. aasta Ley 7/2007 del Estatuto Básico del Empleado Público artikkel 12, ja „abiteenistujad”, keda varem reguleeris 2. augusti 1984. aasta Ley 30/1984 de Medidas para la Reforma de la Función Pública artikli 20 lõige 2, kuuluvad nõukogu 28. juuni 1999. aasta direktiivile 1999/70/EÜ (1) lisatud Euroopa Ametiühingute Konföderatsiooni, Euroopa Tööandjate Föderatsiooni ja Euroopa Riigiosalusega Ettevõtete Keskuse sõlmitud raamkokkuleppe tähtajalise töö kohta klausli 3 punktis 1 määratletud mõiste „tähtajaline töötaja” alla?
            
         
               2.
            
            
               Kas nende „abiteenistujate” suhtes on kohaldatav kõnealuse Euroopa Ametiühingute Konföderatsiooni, Euroopa Tööandjate Föderatsiooni ja Euroopa Riigiosalusega Ettevõtete Keskuse sõlmitud raamkokkuleppe klausli 4 lõikes 4 sätestatud mittediskrimineerimise põhimõte, nii et tuleb tunnustada nende õigust saada tasu, mida makstakse teenistusstaaži eest alalistele ametnikele, tähtajatutele töötajatele, ajutistele teenistujatele ja tähtajalistele töötajatele, ja maksta neile see välja?
            
         
               3.
            
            
               Kas eespool nimetatud kahes Hispaania seaduses nende „abiteenistujate” suhtes kohaldatavat ametisse nimetamise ja teenistussuhte lõpetamise korda, mis põhineb usalduspõhjustel, võib lugeda objektiivsete põhjuste hulka, millele selles klauslis 4 viidatakse erineva kohtlemise õigustamiseks?
            
         
      (1)  EÜT L 175, lk 43; ELT eriväljaanne 05/03, lk 368.